open-index/open-wikipedia-markdown huggingface dataset:
Robben Island

**Robben Island** er en øy 12 km utenfor Sør-Afrikas kyst og Cape Town. Ordet Robben i navnet kommer fra nederlandsk og betyr sel.

Øya ble befolket for tusener av år siden inntil den ble skilt fra fastlandet med et sund. Siden slutten av 1700-tallet har øya blitt benyttet til å isolere mennesker fra omverdenen, først og fremst som fengsel. De første fangene var politiske ledere fra nederlandske kolonier i Afrika og Asia. Mellom 1836 og 1931 ble øya benyttet som tuberkulosesanatorium, og senere fengsel for politiske fanger fra Sør-Afrika. De mest kjente var Nelson Mandela, og andre ANC-ledere, Walter Sisulu, Govan Mbeki og Robert Sobukwe.

Staten eier all mark unntatt tomta for øyas kirke.

Øya er i dag et populært turistmål og ble i 1999 inkludert på UNESCOs liste over verdensarven. Øya nås med ferge fra Victoria & Alfred Waterfront og er åpen året rundt, men med værforbehold.

## Eksterne lenker
* 
* Robben Island Museum
Di 8

**Di 8** er en serie på 20 diesellokomotiver levert til NSB mellom 1996 og 1997. 1. januar 2002 ble samtlige lok overført til CargoNet i forbindelse med at godstrafikken ble skilt ut i eget datterselskap. Typen er konstruert for lette godstog eller som stort skiftelok, men ble lenge benyttet i tunge godstog på Nordlandsbanen, noe som er årsaken til at lokomotivene var ganske nedslitte før de ble 20 år gamle. Lokomotivtypen er godt egnet som skiftelokomotiv siden det har midtstilt førerhytte.

Ti av lokomotivene ble i 2011 solgt til England for å trekke tunge malmtog internt på et stålverk. Til sammen er tre lokomotiver hensatt eller skrotet. Resterende sju lokomotiver ble i 2013 overført tilbake til NSB for bruk som beredskapslokomotiver, men enkelte har blitt utleid til CargoNet også etter det. Lokene hadde opprinnelig rød førerhytte og gule motorkasser, men noen fikk etterhvert CargoNets sølvgrå fargedrakt.

DI8 brukes ofte av Lokførerskolen på skiftekurs.

## Eksterne lenker
* 
* Di 8 – NJK Materielldatabasen
* Di 8 – Jernbane.net
*  Lokguide - Diesellok Di 8 – järnväg.net
*  MaK Di 8 – loks-aus-kiel.de
Sjangermaleri

**Sjangermaleri**, også kalt **sjangerbilde**, **sjangerkunst** og **sjangerscene** etter fransk *petit genre* (i motsetning til *grand genre*, det vil si «historiemaleri»), er malerier og andre bilder i kunsthistorien som viser motiver fra dagliglivet. De er forsøk på å fremstille ulike sider ved hverdagslivet gjennom portretter av alminnelige mennesker i vanlige, trivielle situasjoner, gjerne scener fra markeder, hjem, fester, vertshus og gater. Innholdet kan være fortellende, ofte lett anekdotisk, fra malerens samtid, men også religiøst, allegorisk eller historisk. Framstillingene kan være realistiske, oppdiktede eller romantiserte.

De tidligste sjangerscenene finnes i bakgrunnen i religiøse bilder, men etterhvert utviklet de seg til å bli et selvstendig motiv. Folkelivsskildringer ble populære i 1600-tallets Holland, og kunstnere som Johannes Vermeer og Frans Hals malte mange sjangerscener, ofte figurer i interiører. Sjangermaleriet finner vi også igjen hos franske malere på 1700-tallet, som Chardin og Antoine Watteau. På grunn av det gjenkjennelige, og ofte sentimentale innholdet har sjangermaleriet vært en populær kunstform blant borgerskapet og middelklassen.

Sjangermalerier står i motsetning til andre typer malerier, som stilleben, historiemaleri, portrettmalerier, marinemalerier og landskapsmalerier. Betegnelsen *sjangerbilde* brukes imidlertid iblant også feilaktig om et bilde som er bestemt etter sjanger, altså etter et visst innhold eller motiv. I likhet med seinere tiders sjangerlitteratur og sjangerfilm, knyttes da sjangermaleriet til en tydelig sjanger. Det vil si at kunstuttrykket bevisst følger konvensjoner eller tradisjoner for form og innhold og er utført etter en mer eller mindre klart definert oppskrift eller formel.

## Se også
* Stilleben
* Portrett
* Landskapsmaleri
* Vedutamaleri
* Marinemaleri
* Historiemaleri
* Slagmaleri
* Maleriets historie
* Ukiyo-e, japanske sjangermotiver 1600-1900
* Kistebrev, Bilderbogen, lubok, billige ettbladstrykk med populære motiver 1600-1900, også hverdagsscener
* Tendenskunst, kunst med et tydelig politisk eller religiøst budskap

## Eksterne lenker
*
NSB type 30

**NSB type 30** er en damplokomotivtype som tidligere var i bruk hos NSB. 

Typen ble bygget i 3 varianter, 30a (18 stk), 30b (23 stk) og 30c (4 stk) til sammen 45 lokomotiver fra 1914 til 1939. Etter 2. verdenskrig ble maskinen i hovedsak benyttet i persontog på Vossebanen (til 1949), i persontog på Vestfoldbanen (1949–1957), i persontog på Sørlandsbanen (Sira/Egersund-Stavanger 1944–1956), i persontog på Gjøvikbanen (til 1963), i persontog på Dovrebanen (til 1965), i persontog på Nordlandsbanen (til 1957), i lokaltog på Kragerøbanen (1956–1969), i godstog på Valdresbanen (1967–1968), i persontog på Randsfjordbanen (1956–1959), i persontog og godstog på Rørosbanen (1964–1969) og i persontog og godstog på Raumabanen (til 1958). I 1948 kom tanken om å spare kull, og 11 lokomotiver av type 30 i Hamar og Oslo distrikt ble derfor ombygget til oljefyring (nr. 275, 276, 281, 346, 349, 350, 351, 353, 354, 362 og nr. 467). Dette var ikke helt vellykket, og oljebrennerne ble fjernet igjen i 1949-50. Type 30 var et typisk hurtigtogslokomotiv, men gikk også en del i godstog. 

I Hamar distrikt ble maskintypen etter 1945 hovedsakelig benyttet i følgende tog: Pt. 303/04 Hamar-Lillehammer-Hamar (til 1964), Pt. 307/08 Hamar-Otta-Hamar (til 1965), Pt. 311/18 Hamar-Lillehammer-Hamar (til 1965), Pt. 321/22 Hamar-Lillehammer-Hamar (til 1965), Ht. 351/52 Dombås-Åndalsnes-Dombås (til 1958), Ht. 355/56 Otta-Åndalsnes-Otta (til 1958), Ht. 401/02 Hamar-Dombås-Hamar (til 1958), Ht. 1201/02 Hamar-Dombås-Hamar (til 1957), Gt. 5281/82 Hamar-Otta-Hamar (til 1961) og Gt. 5283/84 Hamar-Lillehammer-Hamar (til 1963). De to siste 30-maskinene (nr. 274 og 276) ble utrangert i Kristiansand distrikt 12. juli 1969.

Lokomotivtypen var bygget for å kunne kjøre i 100 km/t, men fikk i 1914 topphastigheten satt til 90 km/t på grunn av sporets tilstand. Den høye topphastigheten gjorde typen velegnet i hurtigtog. Et eksemplar (nummer 271) er bevart av Norsk Jernbaneklubb (NJK) og benyttes i museumstog på det nasjonale jernbanenettet. Det var sist i bruk i mai 2022.

Nr 271 stod utstilt på «Jubileumsutstillingen» på Frogner i 1914.

Nr. 365 og xxx var innblandet i den store Nidareid-ulykken i 1921.

## Referanser


## Litteratur
* 

## Eksterne lenker
* Type 30  – NJK Materielldatabasen
* Type 30 – Jernbane.net
The Caveman’s Valentine

***The Caveman's Valentine*** er et amerikansk mysteriedrama fra 2001 regissert av Kasi Lemmons. Filmen handler om en mentalt ustabil huleboer i New York som forsøker å avsløre en morder som er en kjent kunstner. Hovedrollen spilles av Samuel L. Jackson.

## Handling
«Romulus» er mentalt syk, en huleboer i en park i New York. Han er også en begavet komponist, og far til en politibetjent i byen. På valentinsdagen fryser en ung mann ihjel i et tre i nærheten av hulen hans. Politiet påstår det er en ulykke som en følge av at noen har opptrådt rart, men «Romulus» tror på en av den dødes venner da han sier at den kjente fotografen David Leppenraub tok livet av ham. Romulus, som stadig ser hallusinasjoner av sin kone som en ung dame, bestemmer seg for å fange morderen, og greier å få en invitasjon til Leppenraubs gård for å spille en av sine nyeste komposisjoner.

## Rollebesetning
* Samuel L. Jackson - Romulus Ledbetter
* Colm Feore - David Leppenraub
* Aunjanue Ellis - Officer Lulu Ledbetter
* Tamara Tunie - Sheila Ledbetter
* Jay Rodan - Joey Peasley
* Ann Magnuson - Moira Leppenraub
* Anthony Michael Hall - Bob
* Sean MacMahon - Scotty Gates
* Jeff Geddis - Paul

## Eksterne lenker
*
Aftermath

***Aftermath*** er et album av The Rolling Stones, utgitt i 1966.

*Aftermath* er historisk i den forstand at det er The Rolling Stones' første album som består utelukkende av sanger skrevet av Mick Jagger og Keith Richards.

Albumet ble utgitt i to forskjellige utgaver i Storbritannia og De forente stater med to måneders mellomrom i 1966. Grunnen var at det amerikanske markedet var klar for et Greatest Hits-album. Og *[[Big Hits (High Tide and Green Grass)]]* ble utgitt bare en måned før *Aftermath* var klart, dermed ble *Aftermath* utsatt i USA. Albumet ble også amerikanisert; maks 12 sanger, måtte også innholde deres siste slager, noe som også ble standard i Storbritannia etter 60-tallet.

Den amerikanske utgaven har tre spor færre enn den britiske og en annen rekkefølge på låtene. Låtene som kun er med på den britiske versjonen, er «Out of Time», «Take It Or Leave It» og «What to Do». I tillegg ble «Mother's Little Helper» byttet ut med «Paint It, Black». Den britiske utgaven har unormalt lang spilletid, 20 minutter lenger enn deres forrige studioalbum *[[Out of Our Heads]]*.

I Storbritannia ble albumet utgitt rett etter utgivelsen av hiten «19th Nervous Breakdown», og rett før den enda større hiten «Paint It, Black». Hadde disse singlene blitt inkludert med deres B-sider kunne *Aftermath* blitt rockens første dobbeltalbum (se *[[Blonde on Blonde]]*).

*Aftermath* ble en stor suksess, og tilbrakte åtte uker på toppen av den britiske albumlisten. Den amerikanske utgivelsen fikk også en svært positiv respons, da den nådde andreplass på albumlisten og solgte til platina. Der ble også «Mother's Little Helper» en topp 10-slager.

## Sporliste

Alle sanger skrevet av Mick Jagger og Keith Richards.

### Britisk utgave
;Side én
# «Mother's Little Helper» – 2.45
# «Stupid Girl» – 2.55
# «Lady Jane» – 3.08
# «Under My Thumb» – 3.41
# «Doncha Bother Me» – 2.41
# «Goin' Home» – 11.13
;Side to
# «Flight 505» – 3.27
# «High and Dry» – 3.08
# «Out of Time» – 5.37
# «It's Not Easy» – 2.56
# «I Am Waiting» – 3.11
# «Take It Or Leave It» – 2.47
# «Think» – 3.09
# «What to Do» – 2.32

### Amerikansk utgave
;Side én
# «Paint It, Black» – 3.45
# «Stupid Girl» – 2.55
# «Lady Jane» – 3.08
# «Under My Thumb» – 3.41
# «Doncha Bother Me» – 2.41
# «Think» – 3.09
;Side to
# «Flight 505» – 3.27
# «High and Dry» – 3.08
# «It's Not Easy» – 2.56
# «I Am Waiting» – 3.11
# «Goin' Home» – 11.13

## Personell
;The Rolling Stones
* Mick Jagger – sang, munnspill
* Brian Jones – akustisk slide gitar, sitar, tamboura, mellotron, keyboard, munnspill
* Keith Richards – akustisk og elektrisk gitar, bass, sang
* Charlie Watts – slagverk, perkusjon
* Bill Wyman – bass, perkusjon

;Øvrige medvirkende
* Jack Nitzsche – piano, orgel, cembalo
* Ian Stewart – piano, orgel

## Accolades
Den amerikanske utgaven av *Aftermath* kåret til det 108. beste albumet noensinne av Rolling Stone i 2003.

## Referanser


## Eksterne lenker
*
Foster’s Lager

**Foster's Lager** er et internasjonalt distribuert australsk øl. Det er brygget under lisens i syv land: Australia, Canada, Kina, Tyskland, Irland, Spania og Sverige. 

I april 2006 kunngjorde Scottish & Newcastle plc at de har godtatt å kjøpe Foster's i Europa (inkludert Tyrkia), den russiske føderasjonen og andre land i Samveldet av uavhengige stater fra Foster's Group Limited for omtrent 309 millioner britiske pund.

Foster's Lager har slagordet «The Amber Nectar» i Australia og Storbritannia, og «Australian for Beer» andre steder. 

I Australia brukes merkenavnet Foster's om en del andre øltyper også, blant annet Foster's Light Ice, en lagerpils med lavt alkoholinnhold. 

## Referanser


## Eksterne lenker
* Foster's i Storbritannia
Patchellhytta

**Patchellhytta** er en turisthytte vest i Habostaddalen i Stranda kommune på Sunnmøre. Hytta ligger bare noen meter fra kommunegrensa mot Ørsta, mellom Brekketindane og Smørskredtindane, rett øst for fjellet Slogen.

Den første hytta, som ble satt opp av Charles Watson Patchell (1861-1943) selv, var en liten stenhytte som sto ferdig i 1927. Denne ble benyttet av Patchell og andre som utgangspunkt for å bestige fjelltoppene i området. Toppene rundt kan stort sett nås direkte fra Øye ved fjorden (der Patchell selv bodde på hotell), men en hytte i Habostaddalen reduserte høydeforskjellen betydelig. I 1964 ble det bygget en ny og større hytte et par hundre meter unna. Denne ble i 1996 restaurert og utvidet med en ny fløy slik at det ble til sammen 23 senger.

Den gamle steinhytta forfalt og ble restaurert i 1979 med fem sengeplasser. I 2014 ble det satt opp en tredje bygning like ved, en såkalt sikringsbu.

Patchell var en britisk skolelærer med særlig interesse for tindebestigning. Han begynte å besøke Norge med fokus på Jotunheimen fra slutten av 1880-årene og Sunnmørsalpene fra 1892. Han besøkte Norangsdalen og Øye stort sett hver sommer til andre verdenskrig; til første verdenskrig gjennomførte han 15 førstebestigninger i Sunnmørsalpene. På Hotell Union hadde han lenge eget, fast rom med personlige eiendeler. Han dekket en del av kostnadene med den første Patchellhytta som ble donert til Ålesund-Sunnmøre Turistforening der han i 1935 ble æresmedlem. I Norangsdalen står en bauta til minne om Patchell.

## Referanser
Emil Jannings

**Emil Jannings ** (født **Theodor Friedrich Emil Janenz**, 1884–1950) var en tysk skuespiller. Han fikk den aller første Oscar for beste mannlige hovedrolle under den 1. Oscar-utdelingen i 1929. 

## Teater
Jannings hadde amerikansk far og tysk mor. Han vokste opp i Sveits og Tyskland. Uten noen formell skuespillerutdanning, men med stort pågangsmot, fikk han innpass på tyske teatre. Gjennombruddet kom i 1915 ved Deutsches Theater Berlin under Max Reinhardt. Han ble deretter raskt en av de mest ansette tyske skuespillerne i sin tid. 

## Tysk film
Jannings popularitet gjorde at han fikk filmroller, selv om han ikke likte stumfilm, hvor han ikke fikk bruke stemmen sin. Han var venn med regissøren Ernst Lubitsch som brukte ham i noen av filmene sine. Som en av de beste tyske karakterskuespillerne fikk han etterhvert et kontrakttilbud av Paramount som han aksepterte, og han begynte å filme i Hollywood i 1927. 

## I Hollywood

Jannings vant i 1928 en Oscar for rollene som «Gen. Dolgorucki/Grand Duke Sergius Alexander» i *[[Siste kommando]]* og «August Schilling» i *[[All kjødets gang]]*. Han var den første vinneren av prisen og den første og, til denne dag, eneste tysker som har fått Oscar for mannlig hovedrolle. Blant de øvrige nominerte i 1928 kan nevnes Charlie Chaplin. Han har fått en stjerne på Hollywood Walk of Fame. I Hollywood tjente han mye penger som han unnlot å investere. Det gjorde ham til en av de få skuespillerne som i liten grad ble rammet av børskrakket i 1929. Lydfilm gjorde Jannings noe teatralske spillemåte raskt umoderne, og han flyttet tilbake til Tyskland.

## Etter 1929
Tilbake i Tyskland spilte Jannings inn den filmen han kanskje er mest kjent for, *[[Den blå engel]]* med regi av Josef von Sternberg. Dette var gjennombruddsfilmen for Marlene Dietrich. Filmen ble også tatt opp i engelsk versjon, der Jannings snakker uten aksent, noe som avkrefter at tysk aksent skulle være grunnen til at han forlot Hollywood.

Mellom 1933 og 1945 spilte Jannings i tyske filmer, både uten og med nazistisk propagandabudskap. Ingen av disse filmene holdt samme kunstneriske nivå som før 1933. Han ble utnevnt til årets kunstner av Joseph Goebbels i 1941. Den siste filmen han holdt på med måtte avbrytes da de allierte nærmet seg. Den ukritiske holdningen hans under nasjonalsosialismen gjorde at han umiddelbart fikk yrkesforbud i 1945. Yrkesforbudet kunne reverseres om han kunne fremstille seg selv som avnazifisert, men isteden dro han til Østerrike. Der døde han av leverkreft i 1950.

## Filmografi

## Referanser


## Eksterne lenker
*
Die Hard i New York

***Die Hard i New York*** er den tredje filmen i *Die Hard*-serien med Bruce Willis i hovedrollen som politimannen «John McClane». Filmen introduserer Samuel L. Jackson som «Zeus Carver», Willis' noe motvillige partner. I motsetning til de første to filmene i serien inneholder denne mindre action og vold og mer dialog og figurutvikling.

## Handling
Skurken i denne filmen er «Simon Gruber» (spilt av Jeremy Irons), bror til «Hans Gruber», en tysk kriminell som ble drept av McClane i sluttscenene i *[[Die Hard]]*, den første filmen i serien. Simon skal ta hevn for sin bror, men han anser det som en stor fordel å kunne kombinere hevnen med tyveriet av gullet i et høysikkerhetshvelv i kjelleren under Federal Reserve Bank of New York. 

Simon distraherer politiet ved å plante både ekte og falske bomber over hele byen, og han tvinger «McClane» og «Carver» til å delta i et spill der han gir dem litt informasjon om en bombe og muligheten til å desarmere den.

## Om filmen
*Die Hard i New York* var den første filmen i serien som ikke fant sted under juleferien, og den første der «John McClane» kan være politimann i sitt eget distrikt. Det er også den første filmen der han har en partner, Samuel L. Jacksons figur «Zeus Carver».

## Skuespillere

* Bruce Willis som John McClane
* Jeremy Irons som Simon Gruber / Peter Krieg / Mr. Vanderfloog / Bob Thompson
* Samuel L. Jackson som Zeus Carver
* Graham Greene som NYPD-etterforsker Joe Lambert
* Colleen Camp som NYPD-etterforsker Connie Kowalski
* Larry Bryggman som NYPD-inspektør Walter Cobb
* Anthony Peck som NYP- etterforsker Ricky Walsh
* Nick Wyman som Mathias Targo
* Sam Phillips som Katya
* Stephen Pearlman som Dr. Fred Schiller
* Kevin Chamberlin som NYPD-betjent Charlie Weiss
* Charles Dumas som FBI-agent Andy Cross
* Michael Cristofer som CIA-agent Bill Jarvis

## Eksterne lenker
*
Gaularfjellet

**Gaularfjellet** er et fjellområde på grensen mellom kommunene Sogndal og Sunnfjord (før 2020 Gaular) i Vestland. Den høyeste fjelltoppen er Jostefonni/Sunnfjordbjørnen  (). Den høyeste nær veien er Gottopphesten  ()

Fylkesvei 613 går over Gaularfjellet. Veien, som ble åpnet for trafikk i 1938, er et kjent turistmål og er nasjonal turistvei. Den hurtige overgangen fra fjord til fjell, og svingene opp Bårddalen fra Vetlefjorden lokker mange hit. Høyeste punkt på fjellovergangen er 748 moh. Før Fjærlandstunnelen ble åpnet 1986 gikk riksvei 5 over Gaularfjellet. Før Høyangertunnelen 1982 ble åpnet var dette eneste fergefrie veien mellom nordsiden av ytre og indre Sognefjorden, i tillegg til bilferge på fjorden. Fra 1986 til 2010 var veien riksvei 13, og fra 2010 til 2019 fylkesvei 13.

I juni 2016 åpnet en ny utsiktsplattform på fylkesveien, Utsikten, det har blitt et attraktivt stoppested for eventyrlystne turister.



## Se også
*Rørvikfjellet

## Referanser




## Eksterne lenker
* Gaularfjellet - i fosseland - Informasjonsside for nasjonale turistveier
Warner Baxter

**Warner Leroy Baxter** (1889–1951) var en amerikansk skuespiller.

Baxter vant Oscar for beste mannlige hovedrolle for rollen som Cisco Kid i filmen *[[Ciscos elskerinne]]* (1929). Han har fått en stjerne på Hollywood Walk of Fame.

## Filmografi (utvalg)
* 1914 – *[[Her Own Money]]*
* 1921 – *[[Sheltered Daughters]]*
* 1921 – *[[First Love (1921)|First Love]]*
* 1924 – *[[Alimony (film fra 1924)|Alimony]]*
* 1924 – *[[His Forgotten Wife]]*
* 1924 – *[[Those Who Dance]]*
* 1929 – *Ciscos elskerinne*
* 1932 – *[[42. gate]]*
* 1932 – *[[På ærens makt]]*
* 1933 – *Paddy Nestbest*
* 1935 – *[[Kampen for lykken]]*
* 1936 – *Robin Hood fra Eldorado*
* 1937 – *Slaveskibet*

## Referanser


## Eksterne lenker
*
George Arliss

**George Arliss** (født **Augustus George Andrews** 10. april 1868 i London, død 5. februar 1946 i London) var en engelsk skuespiller. Han vant Oscar for beste mannlige hovedrolle for rollen som Benjamin Disraeli i filmen *[[Disraeli (1929)|Disraeli]]* (1929). Han opptrådte også i The Man Who Played God fra 1922. I 1931 fikk han en rolle i Større enn kjærligheten.

## Liv og virke
Arliss begynte sin karriere som skuespiller på britisk teater i 1887. I 1900 opptrådte han på West End i London med flere biroller. Arliss reiste til USA i 1901, og han bodde i Nord-Amerika i tjue år. Arliss begynte sin filmkarriere i USA med filmen *The Devil* (1921), etterfulgt av *Disraeli* og fire andre stumfilmer før han begynte med lydfilmer.

Arliss dukket ofte opp sammen med sin kone, Florence Arliss (1871–1950), som han var gift med fra 16. september 1899 til hans død. De hadde ingen barn, men Leslie Arliss, som var en kjent produsent og regissør er flere ganger blitt feilaktig referert til som sønnen til Arliss i enkelte oppslagsverk. Ekteparet var i London i 1939, og utbruddet av andre verdenskrig forhindret deres retur til Nord-Amerika.

Arliss har en stjerne på Hollywood Walk of Fame som ligger ved 6648 Hollywood Boulevard.

## Referanser


## Eksterne lenker
*
Samuel Bellamy

**Samuel Bellamy** (født 18. mars1689 i Devon i England, død 26. april 1717 ved Cape Cod i Massachusetts) også kjent som "Black Sam" Bellamy, var en engelsk pirat som opererte i Karibia tidlig på 1700-tallet. Vraket av hans flaggskip, Whydah Galley, ble funnet i 1984 utenfor Cape Cod. Da det sank i 1717, var det den største prisen som var kapret av pirater, og det inneholdt indigo, gull og sølv.

Tidlig i karrieren seilte Bellamy sammen med andre kjente pirater slik som Benjamin Hornigold og Edward Teach.

## Referanser


## Eksterne lenker
* National Geographics side om Whydah Galley
Fredric March

**Fredric March** (født **Ernest Frederick McIntyre Bickel** 31. august 1897 i Racine i Wisconsin, død 14. april 1975 i Los Angeles i California) var en amerikansk skuespiller.

March vant to Oscar for beste mannlige hovedrolle, én for tittelrollen i filmen *[[Dr. Jekyll and Mr. Hyde (1931)|Dr. Jekyll and Mr. Hyde]]* (1931) og én for rollen som Al Stephenson i filmen *[[De beste år av vårt liv]]* (1946). Han har fått en stjerne på Hollywood Walk of Fame.

## Filmografi (utvalg)
* 1930 – *[[Hjertets røst (film)|Hjertets røst]]*
* 1931 – *[[Nattens engel]]*
* 1931 – *[[Dr. Jekyll and Mr. Hyde (1931)|Dr. Jekyll and Mr. Hyde]]*
* 1932 – *[[Millioner og kjærlighet]]*
* 1932 – *[[Korsets tegn (film)|Korsets tegn]]*
* 1933 – *[[Kjærlighet på ny fasong]]*
* 1934 – *[[Døden tar ferie]]*
* 1934 – *[[Katusja]]*
* 1935 – *[[Anna Karenina (1935)|Anna Karenina]]*
* 1936 – *[[På ærens makt]]*
* 1936 – *[[Anthony Adverse]]*
* 1937 – *[[Hollywood (film)|Hollywood]]*
* 1938 – *[[Sjørøvernes konge]]*
* 1946 – *[[De beste år av vårt liv]]*
* 1954 – *[[Broene ved Toko-Ri]]*
* 1955 – *[[Desperate timer]]*
* 1960 – *[[De skal arve vinden]]*
* 1964 – *[[Syv dager i mai]]*

## Referanser


## Eksterne lenker
*
Michaela

**Michaela** er et opprinnelig hebraisk kvinnenavn. Det er en feminin form av navnet *[[Michael]]*, som betyr «hvem er som Gud».

Navneformen *Mikaela* har svensk og finsk navnedag 29. september. Navnet har også disse vanlige formene: *Micaela, Mikhaela, Michela, Mihaela* og *Michala*.

Andre utbredte varianter av navnet er *[[Michelle]]*, *[[Michèle]]*, *[[Micheline]]*, *[[Michelina]]* og *[[Michalina]]*. Merk at det hebraiske kvinnenavnet *[[Michal]]* har en annen opprinnelse.

## Utbredelse
Michaela er kjent brukt i Sverige fra 1843.

|}

## Kjente personer med navnet
Personene i listen er ordnet kronologisk etter fødselsår.
* Michaela Strachan (f. 1966), engelsk programleder
* Michaela Tabb (f. 1967), skotsk snooker-dommer
* Michaela Watkins (f. 1971), amerikansk skuespiller
* Michaela Conlin (f. 1978), amerikansk skuespiller
* Michaela McManus (f. 1983), amerikansk skuespiller
* Mikaela Knapp (f. 1988), svensk skuespiller
* Michaela DePrince (f. 1995), sierraleonsk ballettdanser

## Referanser


## Eksterne lenker
Missil

Et **missil** er et selvdrevet, styrbart, eksplosivt prosjektil som blir brukt som våpen mot et mål. Missiler blir ofte drevet av raketter, men kan også ha andre motorer som ramjet, turbojet og turbofan. Et missil, i motsetning til en rakett, er alltid utstyrt med et styringssystem, i form av egne sensorer for selvstendig styring eller målsøking, og/eller kommunikasjon med målsøkingsutstyr på utskytingsenheten eller andre steder.

## Etymologi
Ordet missil kommer av det latinske verbet *mittere* som betyr å sende. I militær sammenheng betyr missil at våpenet er utstyrt med en form for styresystem, mens en rakett er et våpen uten styresystem. Et våpen som mangler motor, men har et styresystem blir navngitt styrte bomber (smarte bomber).

## Historikk
De første operative missilene som ble brukt var utviklet av Tyskland under 2. verdenskrig. De mest kjente er V1 og V2 som brukte en mekanisk autopilot til å styre missilet langs en forhåndsbestemt rute. Det ble også laget en rekke sjømåls- og luftvernsmissiler basert på radiokontroll, men i et mye mindre antall.

## Teknologi
Et missil består av følgende komponenter:

* målsøkings- og styresystem
* flysystem
* motor
* stridshode

## Typer av missiler
Missiler blir som oftest kategorisert etter oppskytningsplattform og planlagt mål (sjø, luft, land)

### Mot mål på bakken
* Luft-til-bakke missil (ASM) / Overflate-til-overflate missil (SSM)
* Ballistisk missil
** Interkontinental ballistisk missil (ICBM)
* Kryssermissil
* Sjømålsmissil
* Panservernmissil

### Mot mål i luften
* Luft-til-luft missil (AAM)
* Luftvernmissil (SAM) (Overflate-til-luft missil)
* Anti-ballistisk missil (ABM)

## Eksterne lenker
*
Lassie (2005)

***Lassie*** er en britisk eventyrdrama og familiefilm fra 2005. Den handler om hunden Lassie som bor hos en familie i økonomisk krise, og som er tvunget til å selge ham. Hundrevis av mil unna sin virkelige familie rømmer Lassie og setter ut på en reise hjemover. Filmen er basert på Eric Knigts roman *[[Lassie Come-Home]]* fra 1940*.* Den ble filmatisert første gang i 1943.

Dette er den første *[[Lassie (1943)|Lassie]]*-filmen som ikke har en av de direkte etterkommerne etter den originale *Lassie*, «Pal», i hovedrollen. På grunn av at det meste av innspillingen fant sted i Storbritannia, og på grunn av karantenelovgivninger kunne man ikke bruke noen av de nåværende *Lassie*-hundene fra Weatherwax kennels.

## Handlingsreferat
Sam Carraclough, en gruve-arbeider uten fast arbeid, som sliter med å tjene nok penger til å brødfø familien sin, selger motvillig sin Collietype, Lassie, til hertugen av Rudling, hvis barnebarn, Cilla, liker hunden. Sams unge sønn, Joe, blir sønderknust. Hertugens tjener, Hynes, skremmer Lassie, og hunden flykter flere ganger og kommer tilbake til Carraclough-familien som må fortsette å returnere henne til hertugen. Hynes gir Joe skylden for Lassies oppførsel. I høytiden reiser hertugen til det skotske høylandet, og tar Lassie med seg. Lassie rømmer nok en gang, med Cillas hjelp, etter at Hynes slår hunden.

Hertugen gir Hynes sparken etter dette. Men Lassie forsøker å finne veien hjem til sin egentlige familie. I mellomtiden verver Sam seg til første verdenskrig, for å hjelpe til å forsørge familien sin. Under reisen klatrer Lassie over fjell, svømmer over en elv, og blir tatt inn av en vennlig sirkus-artist (spilt av Peter Dinklage) og blir venn med hans lille hund, Toots. Senere blir de angrepet av menn som dreper den lille hunden, og den rasende artisten og Lassie jager mennene vekk.

Lassie kommer hjem på 1. juledag, men kollapser utenfor kirken som familien sitter i. Når gudstjenesten er over, hjelper familiens andre hund dem med å finne Lassie, utmattet, syk og nesten død, og tar henne hjem. En veterinær forteller familien at Lassie kanskje ikke overlever. Når Hynes, nå bosatt i landsbyen, ser at Lassie er funnet, går han sammen med politiet til huset for å ta Lassie med til hertugens lokale eiendom. Familien blir tvunget til å følge henne. Men hertugen lar i stedet familien beholde hunden, ved å benekte at det er den samme hunden og kaster Hynes ut av eiendommen for godt. Etter at Lassie kommer seg, tilbyr hertugen Hynes sin gamle jobb og hus til Sam og hans familie.

## Skuespillere
* Jonathan Mason som Joe Carraclough
* Peter O'Toole som The Duke of Rudling
* Samantha Morton som Sarah Carraclough
* John Lynch som Sam Carraclough
* Steve Pemberton som Hynes
* Hester Odgers som Cilla
* Jemma Redgrave som Daisy
* Peter Dinklage som Rowlie
* Edward Fox som korporal Hulton
* Gregor Fisher som Mapes
* Kelly Macdonald som Jeanie
* Nicholas Lyndhurst som Buckle

## Eksterne lenker
* 
* ''Lassie'' på Filmweb
Evergreen Terrace

**Evergreen Terrace** er en fiktiv gate i den animerte serien *[[The Simpsons]]*. I denne gaten bor blant annet familiene Simpsons, Flanders og Powers.

Husene er store med store hager, bakgårder, kjellere og egne postkasser. Husene er svært like, og har garasje på høyre side. Innvendig er det fire soverom, spisestue, stue, kjøkken og bad.

I Evergreen Terrace 744 bor Flanders-familien, med far Ned Flanders, mor Maude og tvilling-sønnene deres Rodd og Todd. I Evergreen Terrace 743 (som kun er med i noen få episoder) bor ingen spesielle karakterer, men i én av episodene flytter George H.W. Bush inn her og senere i den samme episoden flytter den amerikanske presidenten Gerald Ford inn når Bush flytter ut.

## Se også
**[[The Simpsons]]*

## Eksterne lenker
* Offisiell hjemmeside for ''The Simpsons''
Idrettsforeningen Skarp

**Idrettsforeningen Skarp** (stiftet 30. juni 1919) er et idrettslag fra Tromsø. A-laget i fotball spiller i 4. Divisjon Troms fotballkrets

Skarphallen, Norges første innendørs fotballhall, ble planlagt, finansiert og bygget av IF Skarp, men forsvant ut av foreningens hender i 1989/90 på grunn av de høye byggelånsrentene og svak konjunktur. Skarphallen er en sandwichmodell med forretninger i grunnetasjen og idrettsdelen på 66x98 meter med kunstgress bygget på grunnetasjen.Skarphallen/Polarsenteret eies i dag av Coop Nord (forretningsdelen)og et tredelt eierskap av idrettsdelen med Coop Nord, Tromsø kommune og Norges Fotballforbund.

I 2009 fikk Skarp ferdigstilt et eget kunstgressanlegg nord for Mortensnes skole på vestsiden av Tromsøya. Denne banen har i lang tid vært planlagt, og endelig fikk klubben prosjektet realisert. I forkant av 2011-sesongen hadde klubben fått satt opp flomlys og ballnett rundt banen, og et klubbhus med garderober og direkte inngang til banen var under bygging. 
IF Skarps A-lag har benyttet Skarpmarka som hjemmebane siden 2017 sesongen.

Klubben har fotballaktivitet for alle aldersklasser jenter og gutter samt senior herrer.

## Tabellen

## Kjente tidligere spillere

## Kjente tidligere trenere
*Stuart Baxter
*Trond Johansen
*Arne Nordang

## Eksterne lenker
* 
* Skarpmarka Kunstgress - Nordic Stadiums
Charles Laughton

**Charles Laughton** (1899–1962) var en britisk-amerikansk skuespiller og regissør.

Laughton vant en Oscar for rollen som Henrik VIII av England i filmen *[[Henrik VIII privat]]* (1933). Han ble Oscar-nominert for sin tolkning av den brutale kaptein William Bligh i *[[Mytteriet på Bounty (1935)|Mytteriet på Bounty]]* (1935), hvor han spilte mot Clark Gable i rollen som løytnant Fletcher Christian. Laughton spilte tittelrollene i *Rembrandt* (1936) og *[[Ringeren i Notre Dame (1939)|Ringeren i Notre Dame]]* (1939). Han regisserte filmen *[[Jegerens natt]]* (1955). Laughton fått en stjerne på Hollywood Walk of Fame.

## Filmografi (utvalg)
* 1932 – *[[Hvis jeg var millionær]]*
* 1932 – *[[Korsets tegn (film)|Korsets tegn]]*
* 1933 – *[[Henrik VIII privat]]*
* 1934 – *[[Slik elsker jeg deg]]*
* 1935 – *[[Det begynte i Paris]]*
* 1935 – *[[Mytteriet på Bounty (1935)|Mytteriet på Bounty]]*
* 1939 – *[[Jamaica-kroen]]*
* 1939 – *[[Ringeren i Notre Dame (1939)|Ringeren i Notre Dame]]*
* 1943 – *[[Dette landet er mitt]]*
* 1948 – *[[Den store klokken]]*
* 1948 – *[[Dødens mellommann]]*
* 1948 – *[[Mannen på Eiffeltårnet]]*
* 1951 – *[[Alle mine barn]]*
* 1952 – *[[Livets karusell (1952)|Livets karusell]]*
* 1952 – *[[På tokt med kaptein Kidd]]*
* 1954 – *[[Herre i eget hus]]*
* 1955 – *[[Jegerens natt]]* (kun regi)
* 1957 – *[[Anklagerens vitne]]*
* 1960 – *[[Spartacus (film)|Spartacus]]*
* 1962 – *[[Storm over Washington]]*

## Referanser


## Eksterne lenker
* 
* 
*
Tromsø Jazzklubb

**Tromsø Jazzklubb** (etablert 15. september 1986) er en norsk jazzklubb, kjent som ett av Norsk jazzforums åtte regionale jazzsentra, og for å ha arrangert over 300 konserter i sin virketid.  Av spesialiteter kan nevnes den årlige «Romjulsjazz».  Klubben har i 2006 rundt 200 medlemmer og ledes av jazzmusikeren Øystein B. Blix.  Viktige saker er etableringen av Tromsø Internasjonale Jazzfestival.

## Eksterne lenker
* Tromsø Jazzklubbs hjemmeside
Comic Book Guy

**Jeff Albertson**, bedre kjent som **Comic Book Guy**, er en fiktiv figur i den animerte serien The Simpsons. Han eier en tegneseriesamler butikk kalt The Android's Dungeon & Baseball Card Shop.

## Figur
Figuren blir fremstilt som den overvektige og stereotype nerden. Comic Book Guy er kanskje best kjent for sin sarkastiske holdning som etterhvert har blitt hans kjennemerke. Han har en doktorgrad i folklore og mytologi (han oversatte *[[Ringenes Herre]]* til Klingon som en del av sin eksamen). Hans slagord er  «Worst. Noun. Ever.», som vanligvis er sagt med korte pauser mellom hvert ord eller med ordvariasjoner.

Bortsett fra å være en stor Star Trek samler, en han en stor fan av tegneserien *Hi and Lois*. Butikken hans har en seksjon dedikert til illegale videoer som inkluderer Fred Rogers full, en topphemmelig atomkrig strategiplan, en «god versjon» av Gudfaren III samt en video med Kent Brockman som plukker seg i nesen. Han måtte en gang gi bort det «ultimate beltet» (som han vant på en Star Trek konvesjon) siden han selv påpekte at den gjennomsnittlige Star Trek entusiasten ikke har noe bruk for et belte i medium størrelse. Han var seksuelt uerfaren til godt inne i 40-årene inntil han fikk et forhold til Seymour Skinners mor, Agnes. Han gikk senere ut med Edna Krabappel. Comic Book Guy er kjent for å være egoistisk. Han pleier å ha en sarkastisk tone til Bart Simpson og Milhouse Van Houten når de besøker butikken hans. Han ble utsatt for mobbing da han prøvde å få tilbake det «ultimate-beltet», han gav til slutt etter ved å si «I must get back to my comic book store, where I *dispense* the insults rather than *absorb* them.»

Han er medlem av Mensa sammen med Seymour Skinner, Julius Hibbert, Lisa Simpson, Professor Frink, og Lindsey Naegle.

I episoden Saddlesore Galactica,  hadde han på seg en t-skjorte med påskriften «Worst Episode Ever» mens han kritiserte Simpson familien for å ha en hest siden de allerede hadde hatt en hest i en tidligere episode. Han dukket opp igjen i samme episode da det ble det nevnt at Marge holdt på å utvikle et gambling problem ved å si «Hei! Jeg fulger med deg»". Under rulleteksten i episoden kan man høre han si, «Worst Episode Ever» («verste episode noensinne»).

## Navn
Man hadde lenge unngått å røpe figurens navn ved å la de andre figurene kalle han «Comic Book Guy». I mai 2002 uttalte Matt Groening i et intervju med *Wizard*, at han tenkte å kalle Comic Book Guy for Louis Lane. Den 6. februar 2005 i episoden «Homer and Ned's Hail Mary Pass», introduserte Comic Book Guy seg til Ned Flanders ved å si, «My name is Jeff Albertson, but everyone calls me Comic Book Guy». Produsent Al Jean uttalte senere at de gav han det vanlige navnet bare for å irritere fansen.
Politisk union

En **politisk union** er en form for stat som består av mindre stater. I motsetning til en personalunion deler de individuelle statene en felles regjering og unionen anerkjennes internasjonalt som en enkelt politisk enhet.

Eksempler inkluderer USA, Det forente kongerike Storbritannia og Nord-Irland, Den europeiske union, De forente arabiske emirater, Serbia og Montenegro og Sovjetunionen.

Det motsatte av en politisk union er en enhetsstat.

## Se også
*føderasjon
*konføderasjon
*personalunion
Terje Osmundsen

**Terje Osmundsen** (født 1. februar 1957 i Stavanger) er en norsk næringslivsleder og tidligere politiker (H).

## Liv og virke
Terje Osmundsen var elev ved Stavanger katedralskole. Han er cand.polit. i statsvitenskap, med samfunnsøkonomi og offentlig rett som støttefag, fra Universitetet i Oslo og studerte også statsvitenskap og internasjonal finans ved American University 1976–1977.

Osmundsen var formann i Unge Høyre 1979–1980 og personlig rådgiver for statsminister Kåre Willoch 1981–1985. Han var videre forskningsattaché ved Norges ambassade i Paris 1985–1986 og tok initiativet til og var prosjektleder for «Scenarier år 2000» 1986–1987. Fra 1987 til 1989 var han assisterende direktør i Saga Petroleum, og var videre assisterende direktør i Alcatel i Paris 1989–1991, viseadministrerende direktør i NHO 1991–1994, direktør i Kværner 1994–1997 og administrerende direktør i Universitetsforlaget 1997–1998. Han drev analyseselskapet Preview 2000–2003 og var redaktør og gründer for tidsskriftet og tenketanken *[[Mandag Morgen]]* 2003–2009.

Osmundsen er grunnlegger og adm.direktør i Empower New Energy, et platformselskap for investeringer i små og mellomstore sol- og vannkraftprosjekter i utviklingsland. Osmundsen var fra 2009 til oktober 2017 konserndirektør i solenergiselskapet Scatec Solar, der han hadde ansvar for selskapets utvikling av nye fremvoksende markeder, bla. Sør-Afrika, Midtøsten og Ukraina.

Osmundsen er styreleder i Caritas Norge og styremedlem i børsnoterte REC Silicon. Han er også fast bidragsyter i nettmagasinet *Energi og Klima,* og har tidligere vært styreleder i klimaforskningsinstituttet Cicero.  

Han er gift med tidligere barne- og likestillingsminister Manuela Ramin-Osmundsen (Ap), og var tidligere gift med Arbeiderparti-politikeren Anne Kristin Sydnes.

## Referanser
Laukvik (Vågan)

**Laukvik** (**Laukvika**) er et lite fiskevær på Austvågøya i Vågan kommune i Nordland, ca. 35 km til Svolvær. Tettstedet hadde 379 innbyggere per 1. januar 2025. Stedsnavnet Laukvik henger sammen med det norrøne ordet laukr (og fra der det nynorske ordet lauk) og som trolig viser til de lokale forekomstene av ville løkvekster.

Bygda er kjent for *Laukvik-dagene*.   

Stedet fikk nasjonal oppmerksomhet i forbindelse med TV 2s dokusåpe *[[Da damene dro]]* i 2011. I Laukvik ligger Stangerholmen, et hus oppført på slutten av 1800-tallet i sveitserstil. Bygningen ble dekorert med veggmalerier av kunstneren Henning Welford rundt 1905–1906. Huset omtales som et sjeldent kunstverk, og er et av få gjenværende eksempler på denne typen dekorert trehus i Nord-Norge. Om sommeren arrangeres det omvisninger for besøkende.

Bygda har en butikk, kafé, et samfunnshus, nordlysobservatorium  en barnehage, en barne- og ungdomsskole og et fiskebruk.    

Mulighetene for frisurfing i havet utafor Gjersvoll, er internasjonalt kjent.

## Referanser


## Eksterne lenker

* Om Laukvik, fra NRK Nordlands fylkesleksikon
Apu Nahasapeemapetilon

**Apu Nahasapeemapetilon** er en figur i TV-serien The Simpsons som blir gitt stemme av Hank Azaria. Han er av indisk-bengalsk avstamning og eier Springfields avdeling av Kwik-E-Mart. Han er gift med *Manjula*, som fikk mange doser medisiner for å øke sin egen fruktbarhet. Dette førte til at hun fødte åttlinger. Disse heter *Anoop*, *Uma*, *Nabendu*, *Poonam*, *Priya*, *Sandeep*, *Sashi*, og *Gheet*, som er Manjulas favoritt. Han har også en bror som heter *Sanjay*, som hjelper ham med kiosken sin, en niese som heter *Pahusacheta* og en nevø som heter *Jamshed*. Apu har også en fetter bosatt i India, som heter Kavi. Etter at han var utro mot Manjula ble han dømt til å skifte navn til *Slime Q Slime Dog*, men alle kjenner ham fortsatt som Apu. Apu er hindu, nudist, og veganer.

På 1960-tallet, mens han fortsatt bodde i India, ble han venn med Paul og Linda McCartney og mener selv han var kjent som den femte beatle. Han tok opp sang-karrieren tidlig på 1980-tallet da han sammen med Homer Simpson, Seymour Skinner og Barney Gumble gjorde stor suksess som The Be Sharps. I mellomtiden hadde han tatt doktorgrad i informatikk.

Apu begynte å arbeide ved Kwik-E-Mart samtidig som han studerte i USA, for å betale ned på studielånet sitt. Men han valgte å bli værende i USA etter studiene, fordi han likte jobben og alle vennene han hadde fått. Deretter avanserte han, og ble etter hvert leder for denne avdelingen av Kwik-E-Mart. Han forble en ulovlig innvandrer frem til ordfører Joe Quimby foreslo en ny kommunal lov for å utvise alle udokumenterte immigranter fra Springfield. Apu kjøpte derfor en forfalsket fødselsattest fra mafiaen i Springfield, for å slippe å bli sendt ut av landet. I denne attesten stod foreldrene hans oppført som amerikanske statsborgere ved navn Herb og Judy Nahasapeemapetilon fra Green Bay, Wisconsin. Men kort tid senere bestemte Apu seg i stedet for å bestå prøven for å få amerikansk statsborgerskap med hjelp fra Lisa og Homer Simpson.

Kwik-E-Mart har dårligere utvalg og høyere priser enn det store supermarkedet, men ligger nærmere huset til Simpson-familien og han ser lettere gjennom fingrene med ting. Da det i en episode ble forbudt å selge fyrverkeri, solgte Apu det i hemmelighet. Han har alltid masse varer stående på disken, og utvalget byttes stadig ut.

Apu er en følsom mann, som er glad i kona si og har lett for å gråte. Han får lett dårlig samvittighet.

Apus første opptreden var i 1990, i nest siste episode i første sesong.
Hoggormfamilien

* *[[Azemiops feae]]* (Azemiopinae)
* nattvipere (Causinae)
* gruveslanger (Crotalinae)
* ekte hoggormer (Viperinae)

**Hoggormfamilien** (Viperidae) er en av tre familier med giftslanger. De to andre er jordvipere og giftsnoker. Familien deles ofte videre inn i ekte hoggormer (Viperinae), gruveslanger (Crotalinae), nattvipere (Causinae) og *Azemiops feae* (Azemiopinae). En art eksisterer i Norge - hoggorm (*Vipera berus*).

## Beskrivelse
Hoggormer særpreges av bevegelige hoggtenner i fremre del av overkjeven, som er hengslet i bakkant. Når slangen ligger i ro, vil tennene ligge bakover parallelt med kjevebeinet. I det slangen åpner munnen for å hugge, strammes muskler på forsiden av tanna og vipper den ned og fram i munnen. Dette trekket har gitt dem betegnelsen *front fanged snake* («fram-hoggtannede slanger») på engelsk. Alle hoggormer har hule gifttenner, som fungere som en kanyle og sprøyter gift inn i byttet når de hugger.

Hoggormene har vertikalstilte pupiller, og flere av dem er nattaktive. Gruveslanger (Crotalinae) har et sekundert sett med sanseorgan som sitter mellom neseborene og øynene, kalt en sansegruve. Organet registrerer varmestråling, slik at artene kan «se» varmblodige byttedyr i mørket.

## Atferd
Medlemmer av hoggormfamilien jakter primært på varmblodige byttedyr. De fleste er spesialister på mus og rotter, men noen lever også av andre smågnagere, og en del arter har spesialisert seg på å ta fugler.

Noen hoggormer legger egg, men hos de fleste hoggormene er ovovivipare, og ruger ut eggene i kroppen. Eggene klekker i mors liv rett før eller under selve fødselen, slik at de føder levende unger. Drektighetsperioden er en så stor påkjenning for hunnene at de trenger lang tid på å ete seg opp igjen etter en fødsel. Derfor yngler flere av artene bare hvert annet år, og noen yngler hvert tredje år.

## Habitat
Hoggormene finnes i mange forskjellige klima, og de tåler kulde bedre enn de fleste andre slanger. Enkelte av artene finnes i ørkenområder med kalde vintre, eller til og med nord for polarsirkelen. Andre lever høyt til fjells. De fleste hoggormene lever i trær eller på bakken, noen går under jorden og finner tilhold i gnagerganger.

## Gift
Alle hoggormer er giftige, men hvor potent giften er varierer mellom artene. Vanligvis inneholder den proteiner som bryter ned blodcellene og forårsaker indre blødninger hos offeret. Giften virker ofte relativt sakte sammenliknet med giften til andre giftslanger, og noen ganger kan det ta tid før offeret dør.

## Referanser


## Litteratur
* *Verdens dyreliv*, N.W.Damm & søn AS 2002, ISBN 82-496-0037-1

## Eksterne lenker
*
Blå Rock Café

**Blå Rock Café**, eller **Blårock** på folkemunne, er et utested i Tromsø som ble grunnlagt i januar 1991. 
Stedet er det eneste i byen som kun spiller rock. Det reklamerer også med trommesett i taket og originale signerte bilder av artister, blant andre Elvis Presley og Frank Zappa over jukeboksen. 

Blå Rock regnes som en av Tromsøs kultplasser på grunn av innehavernes strenge gjennomføring av rockekonseptet, dets tilknytning til filmundergrunnen i Tromsø og at flere av byens rockemusikere frekventerer stedet. Blårocks hamburgere har også en spesiell plass i byen.

## Band som har spilt på Blå Rock

* Amulet (2)
* Anti Nation
* Aromatic Ooze
* Baby Woodrose
* Bare Egil Band
* Bambi Molesters
* The Better Men Than You (2)
* Black Debbath
* Bonk
* Bronco Busters
* Bulldog
* Caddy
* Chris Cacavas & Junkyard Love
* Camaros (2)
* Cato Salsa Experience (2)
* Chris & Carla (the Walkabouts)
* The Considerate Lovers
* Cumshots (2)
* The Cynics
* Datsun
* Dead Moon (3)
* Demonas
* Diddy Wah Diddy (2)
* Elias Jung
* Entombed
* Paal Flaata
* The Flaming Sideburns (2)
* Gluecifer
* Gutterball
* Terry Lee Hale (2)
* Hangovers
* Hederos/Hellberg
* Helldorado (3)
* Hellride
* The Hives (3)
* House of Freaks
* Isolation Years
* The Jessica Fletchers
* Danko Jones (3)
* JR Ewing
* Kamikaze a Go Go
* Krohn & Co
* The Launderettes
* The Legendary Shack Shakers (2)
* Jabba the Butt
* Jackie Leven (4)
* The Love Cramps
* Los Plantronics (2)
* Lyd
* Madrugada (2)
* The Maharajas
* Mercury Motors
* Mercury Strikkmotors
* Katy Moffatt
* The Mormones (3)
* My Midnight Creeps (2)
* The Nihilists (4)
* Nikkeby Lufthavn (5)
* The Nomads
* Opposition
* Pawnshop (2)
* Per Ivars Orkester (3)
* Pulp Vixen
* The Reigning Sound
* Ricochets (5)
* Rocketboyz
* Sahara Hotnights
* Tim Scott
* Silver
* St. Thomas (3)
* Dan Stuart (Green on Red)
* Surferosa
* Sweatmaster
* Taliban Airways
* Thee Mono Sapiens (10)
* The Tranceplants (3)
* Thulsa Doom
* Trang Hanske (3)
* Turdus Musicus (2)
* Vidar Vang (2)
* Vishnu (11)
* Washington
* WE (5)
* Andy White
* Steve Wynn
* Young Neils
* Townes Van Zandt

## Annet
Blå Rock er nevnt i romanen «Herrer i åndenes rike» av Stian M. Landgaard. Der blir til og med burgermenyen nøye presentert.

## Referanser


## Litteratur
Stian M. Landgaard, *Herrer i åndenes rike*, Aschehoug 2006.

## Eksterne lenker
* www.blarock.no – offisiell side
* Avisa Nordlys: Svett og tett med danske rockehelter (27. august 2003)
* Avisa Nordlys: Magic moments (7. mars 2003)
* Avisa Nordlys: Utelivsbyen Tromsø kutter millioner (22. september 2004)
Singsaker

**Singsaker** er en bydel i Trondheim, avgrenset av Kristiansten festning og Rosenborg i nord, Tyholt og Berg i øst, Gløshaugen i sør, og Bakklandet og Elgeseter i vest. Bydelen ligger sørøst for Midtbyen og Nidelva. Området er utskilt fra Singsaker gård, og er i all hovedsak et villastrøk, som fra 1880-årene ble utbygd med store eneboliger. Utbyggingen skjøt fart i mellomkrigstiden, og mange av husene på Singsaker er tegnet og oppført av kjente arkitekter fra NTH på den tiden. Singsaker ligger like ved Norges teknisk-naturvitenskapelige universitet (NTNU) på Gløshaugen, og her ligger blant annet Singsaker Studenterhjem, stiftet i 1946. Bydelen har en egen barneskole, Singsaker skole. Trikkelinjen Singsakerlinjen gikk tidligere gjennom Singsaker.

Historikeren Gerhard Schøning skrev i 1778 om en haug på Singsaker: 

::*«Man veed endnu her at berette, at i bemeldte Haug ved den store [[Bautastein]], skal en Konge ligge begraven, eller, som andre sige, tvende Brødre, Gaute Tildran og Tørre Aune, hvilke skulde have boet, paa de Gaarde Tildran og Aune, beliggende på hin Siide Elven, liige mod Sindsager. Desuden veed man også at navngive fleere af de gamle Kiæmper, som fordum have boet i disse Egne, saasom en Vindrop Hugaas, en Ketill Budall, en Hestlægg Flottan, en Aslak Leirdal, og andre Saadanne.»*

## Referanser


## Litteratur
*